Իսկական տղամարդիկ քիշ չեն ուտում

***Իսկական տղամարդիկ չեն ուտում քիշ*** (), ամերիկացի սցենարիստ և հումորիստ Բրյուս Ֆայրսթինի ամենավաճառվող սարկազմիկ գիրք, որը երգիծանքով ներկայացնում է ժամանակակից առնականության և այն սովորությունների, բնավորության գծերի և վերաբերմունքի մասին, որոնք բնորոշ են կարծրատիպային մաչո տղամարդուն։

Գիրքը հրատարակվել է 1982 թվականին։

## Ակնարկ
Վերնագիրն ակնարկում է ֆրանսիական '''քիշ''' ուտեստի գենդերային ասոցիացիաներն ամերիկյան մշակույթում, որտեղ այն համարվում է «կանացի» սննդամթերք, ինչը ստիպում է տղամարդկանց խուսափել դրանից և ծառայել է որպես բազմաթիվ ամսագրերի հոդվածների վերնագրի հիմքը։ 

Առանց գովազդային ծախսեր անելու հրատարակիչը գրքի պատճեններն ուղարկել է ռադիոհաղորդավարներին և թերթերի սյունակագիրներին, և «իսկական տղամարդիկ չեն...» սրամիտ բնորոշումները լայնորեն մեջբերվել են։ Այնուհետև ունկնդիրներն ու ընթերցողները շտապել են գրախանութ` գիրքը գնելու ավելի հստակ պատկերացում ունենալու համար։

## Պատմություն
Գիրքը գրելուց երկու տարի առաջ Իսթ Սայդի ռեստորանում մի նորաոճ մատուցողի հետ հանդիպումը բացել է Ֆայրստինի աչքերը մի մեծ ճշմարտության վրա. իսկական տղամարդիկ, ինչպես ինքը, չեն ուտում քիշ։ Սա նաև խթան է հանդիսացել նրա ստեղծագործական կարողությունների բացահայտման համար։ 

Նախքան գիրքը գրելը նա մի շարք սահմանումներ է առանձնացրել այն մասին, թե իրական տղամարդիկ ինչ են անում և ինչ չեն անում։ Ըստ էության այդ սահմանումները ամերիկացիների  առնականության մասին կեղծ պատկերացումների մասին էին։  ''Playboy'' ամսագիրը դրանցից մի քանիսը տպել է իր էջերում, դրանից հետո *Pocket Books* գրահարատարակչությունը դրանք բոլորը հրատարակել է 93 էջանոց փափուկ կազմով գրքույկի տեսքով, որը զվարճալի կերպով նկարազարդել է New Yorker-ի ծաղրանկարիչ Լի Լորենցը։ 

Առանց գովազդային ծախսեր անելու հրատարակիչը գրքի պատճեններն ուղարկել է ռադիոհաղորդավարներին և թերթերի սյունակագիրներին, իսկ նրանք «իսկական տղամարդիկ չեն...» սրամիտ բնորոշումները լայնորեն մեջբերել են իրենց եթերներում։ Այնուհետև ունկնդիրներն ու ընթերցողները շտապել են գրախանութ` գիրքը գնելու ավելի հստակ պատկերացում ունենալու համար։

## Ազդեցություն
Գիրքը եղել է *[[Նյու Յորք Թայմս|The New York Times]]* օրաթերթի Best Seller ցուցակում 55 շաբաթ և վաճառվել է ավելի քան 1,6 միլիոն օրինակով։ 1984 թվականին լույս է տեսել Ալեքս Բուզոյի (1944-2006) ավստրալական ադապտացիան։

Սա այն գրքերից է, որոնք թվում է, թե գրվել են որպես կատակ, բայց ավելի ու ավելի լուրջ են վերաբերվել Ռեյգանի պահպանողականության դարաշրջանի ընթացքում։ Այն հաճախ կնատյաց և հոմոֆոբ կատակների տեղիք է տվել։

Ընթերցողին գրավել են բազմաթիվ արտահայտություններ, ինչպիսիք են`

* «Իսկական տղամարդը նա է, ով կարող է հաղթել ժամանակակից հասարակության մարտահրավերներին»։
* «Իսկական տղամարդիկ սովորաբար չեն կրում հագուստ, որը նախատեսված է Կալվին, Ջեֆրի, Ջորջիո, Իվ, Պիեռ կամ Կլովիս անուններով տղամարդկանց կողմից. նրանք բավականաչափ լուրջ են իրենց պիտակները իրենց հագուստի մեջ կրելու համար»։
* «Իսկական տղամարդիկ ռեստորաններում խաղեր չեն խաղում. նրանք չեն հոտոտում գինու խցանը և ասում այնպիսի բաներ, ինչպես, օրինակ չորս դոլարանոց *[[Ripple]]* շշի մասին ասել՝ «Դա մի փոքր, ոչ հավակնոտ, մրգային կարմիր է, Բորդոյի հավակնոտ երանգներով»»։
* «Այսօրվա իսկական տղամարդը հոգով ամենամոտ է Սփենսեր Թրեյսիին կամ Գարի Կուպերին. նա հասկանում է, որ թեև ծաղիկները, պոեզիան և փոքր երեխաները չեն ավելացնում կյանքի որակը այնպես, ինչպես ''Super Bowl''-ը կամ  *Bud* -ի վեց տուփը, նա ամեն դեպքում սովորել է գնահատել դրանք»։

## Անդրադարձ
Ամերիկյան «Հայացք սպանությանը» (1985) ֆիլմում Ջեյմս Բոնդը քիշ է պատրաստելում, որով այս գրքի կարծրատիպը կոտրելու փորձ է արվում։ Այդպիսով, պարոդիայի գիրքը դարձել է իրական և պարոդիայի ենթարկվել ֆիլմում։

## Ծանոթագրություններ

## Արտաքին հղումներ
*  Archive.org կայքում
* 
*  [Իսկական տղամարդիկ չեն պատրաստում քիշ]. *Առնականությանն ուղղված հումորային անդրադարձ, որը ներառում է նախաճաշի, ճաշի, ընթրիքի և աղանդերի պարզ բաղադրատոմսեր, որոնք տղամարդիկ հաճույքով կպատրաստեն և կուտեն:*

Կատեգորիա:1982 ոչ գեղարվեստական գրքեր
Կատեգորիա:Կարծրատիպեր
Կատեգորիա:Հումոր
Կատեգորիա:Սատիրա
Կատեգորիա:Տղամարդ և սեռականություն
Կատեգորիա:Տղամարդիկ ԱՄՆ-ում